b'\n_START_ARTICLE_\nStarigrad\n_START_SECTION_\nGeografija\n_START_PARAGRAPH_\nStarigrad, ki ga ve\xc4\x8dkrat imenujejo tudi Starigrad-Paklenica, le\xc5\xbei ob Velebitskem kanalu ob magistralni cesti Reka - Split pod gorskim masivom ju\xc5\xbenega Velebita. Mestece, v katerem je uprava Narodnega parka Paklenica, je izhodi\xc5\xa1\xc4\x8de za obisk sotesk Velika in Mala Paklenica. Starigrad, kjer se stikata blago sredozemsko in ostro gorsko podnebje, je sredi\xc5\xa1\xc4\x8de okoli 20 km dolge Pakleni\xc5\xa1ke riviere s pe\xc5\xa1\xc4\x8denimi pla\xc5\xbeami._NEWLINE_Paklenica ima manj\xc5\xa1e pristani\xc5\xa1\xc4\x8de. S plovili se je mogo\xc4\x8de privezovati na oneh straneh pristani\xc5\xa1kega pomola. Globina morja ob pomolu je do 3,5 m. Za priveze je primeren tudi kolenast valobran. Globina morja ob valobranu je do 2,5 m. Pristani\xc5\xa1\xc4\x8de je izpostavljeno jugozahodnim vetrovom. Burja je tu zelo pogosta in mo\xc4\x8dna._NEWLINE_Na koncu pomola stoji svetilnik, ki oddaja svetlobni signal: R Bl 3s. Nazivni domet svetilnika je 3 milje.\n_START_SECTION_\nGospodarstvo\n_START_PARAGRAPH_\nGlavna gospodarska dejavnost je turizem.\n_START_SECTION_\nZgodovina\n_START_PARAGRAPH_\nPodro\xc4\x8dje Starigrada je poseljeno \xc5\xbee v rimski dobi, takrat se je naselje imenovalo Argyruntum. V \xc4\x8dasu tur\xc5\xa1kih vpadov so tedanji prebivalci naselje v 16. stoletju zapustili. Ponovno so kraj obnovili v 17. stoletju._NEWLINE_V bli\xc5\xbeini naselja stojita predromanska cerkvica sv. Petra obdna z 20 ste\xc4\x8dki - srednjeve\xc5\xa1kimi bogomilskimi nagrobniki, in ru\xc5\xa1evine stolpa, imenovanega Ve\xc4\x87ka kula, postavljenega verjetno za obrambo pred tur\xc5\xa1kimi vpadi. V zalivu Rovanjska jugovzhodno od Starigrada pa so ostanki preromanske cerkvice sv. Jurja.'